Odloženie platnosti vybraných bodov z Pravidiel výberových konaní na obstaranie podporných služieb pre obdobie od 01.01.2024 do 31.12.2024 týkajúcich sa **denného nákupu**

Potreba odloženia platnosti vznikla na základe preloženia termínu implementácie zmien v Informačnom systéme Damas Energy z dôvodu vyťaženosti dodávateľa. V Pravidlách výberových konaní na obstaranie podporných služieb pre obdobie od 01.01.2024 do 31.12.2024 budú dočasne platiť znenia z pravidiel platných na rok 2023. Tieto zmeny budú platné až do chvíle implementácie zmien v systéme Damas Energy.

|  |  |
| --- | --- |
| Aktuálna verzia | Dočasné znenie Pravidiel VK (do času nasadenia v systéme Damas Energy) |
| V. bod 4.4.Ak Poskytovateľ PpS zníži do vyhlásenia DVK zmluvnú hodnotu disponibility danej PpS z existujúceho platného kontraktu v príslušných obchodných hodinách v danom dni, na ktoré je vyhlásené DVK, bude mu umožnené zúčastniť sa v príslušných obchodných hodinách daného dňa tohto DVK na daný typ PpS, len ak poskytovateľ PpS zadá ponukovú cenu nižšiu alebo rovnakú ako cenu zo zníženého kontraktu v príslušných hodinách daného dňa. Zároveň Cenová ponuka podaná v hodinách, v ktorých Poskytovateľ zníži zmluvnú hodnotu disponibility danej PpS bude v príslušných obchodných hodinách zaradená do druhého kola vyhodnotenia DVK. Druhé kolo vyhodnotenia DVK sa uskutočňuje len v prípade, ak v prvom kole nie je naplnený požadovaný objem príslušnej PpS. | **Dočasne ho nahrádza znenie z Pravidiel VK na rok 2023:**Ak Poskytovateľ PpS zníži do vyhlásenia DVK zmluvnú hodnotu disponibility danej PpS z existujúceho platného kontraktu na obdobie, na ktoré je vyhlásené DVK, bude mu umožnené zúčastniť sa tohto DVK na daný typ PpS až v druhom kole vyhodnotenia DVK. Druhé kolo vyhodnotenia DVK sa uskutočňuje len v prípade, že v prvom kole nie je naplnený požadovaný objem príslušnej PpS. |
| V. bod 5.12.Ak má Poskytovateľ PpS podanú ponuku do DVK a zároveň na dané obdobie, na ktoré je vyhlásené príslušné DVK, má Poskytovateľ PpS podané zníženie zmluvnej hodnoty disponibility na PpS na ktorú podal ponuku, jeho ponuka na tento typ PpS bude vo vyhodnotení akceptovaná len v prípade, ak poskytovateľ PpS zadá ponukovú cenu nižšiu alebo rovnakú ako je cena zníženého kontraktu v príslušných obchodných hodinách daného dňa, na ktoré bolo podané zníženie zmluvnej hodnoty disponibility. Zároveň Cenová ponuka podaná v hodinách, v ktorých Poskytovateľ zníži zmluvnú hodnotu disponibility danej PpS bude v príslušných hodinách zaradená do druhého kola vyhodnotenia DVK. Druhé kolo vyhodnotenia DVK sa uskutočňuje len v prípade, ak v prvom kole nie je naplnený požadovaný objem príslušnej PpS. | **Dočasne ho nahrádza znenie z Pravidiel VK na rok 2023:**Ak má Poskytovateľ PpS podanú ponuku do príslušného DVK a zároveň na daný obchodný deň, na ktorý je vyhlásené príslušné DVK má podané zníženie disponibility na typ PpS, na ktorý má podanú ponuku, jeho ponuka na tento typ PpS bude zaradená až do druhého kola vyhodnotenia DVK. Druhé kolo vyhodnotenia DVK sa uskutočňuje len v prípade, že v prvom kole nie je naplnený požadovaný objem príslušnej PpS.**Dočasne sa pridáva bod 5.15.:**Ak Poskytovateľ PpS v ponuke do DVK ponúkne v hodine nenulový výkon za nulovú cenu, nebude sa pri vyhodnocovaní pre túto hodinu uplatňovať podmienka podľa bodu 5.12 tejto kap. |